21.03.2018
Хәажәкырамза 21 рзы Ареспублика Адыгеиа Ахада Мурат Кумпилов Аҧсны Аҳәынҭқарра Ахада Рауль Ҳаџьымба ииубилеи идиныҳәалеит.
Адныҳәалараҟны, ҷыдала, иҳәоуп::
«Ишәыдысныҳәалоит акрызҵазкуа 60-шықәса шәхыҵра Амш! Лыҵшәазмоу шәыпрофессионалтә усура Аҧсны иамоу аҧсабаратәи аекономикатәи лшара дуқәа рхархәаразы, ареспублика ахьыҧшымразы шәҿаҧхьа иқәгылоу ауснагӡатәқәа рынагӡара иацхрауеит.
Адыгеиа атәылаҿы ахә ҳаракны иршьоит ҩ-республикак риашьаратә жәларқәа ганрацәалатәи русеицураҿы Шәара хаҭала шәлагаламҭа. Сгәы иаанагоит, ҳара Аҧсни Адыгеиеи ирыбжьоу аустәи аиҩызаратәи еимадарақәа ҳарҿиалоит ҳәа.
Иҳараку шәыпрофессионализм, шәдыррақәа, шәҧышәа аҧхьаҟагьы ишәыцхраалааит Аҧсны ауааҧсыра реизҳазыҕьаразы имҩаҧыжәго ҭакҧхықәра зцу аҳәынҭқарратә усураҟны.
Ишәзеиҕьасшьоит агәабзиара, аманшәалара, иазгәашәҭаз аусқәа зегьы рынагӡара, ахирра!»